RMK Edela regiooni Paikuse kontoris toimunud RMK poolt tellitud Lääne maakonnas, Lääne-Nigula vallas, Liivaküla külas asuva Jäätme tee nr 4520079 rekonstrueerimise projekti projektlahendust käsitleva töökoosoleku protokoll.

Koosoleku toimumise aeg: **30. 05. 2024. kell 12:00 kuni 13:00.**

Töökoosolekust võtsid osa:

1. Toomas Kivisto-RMK Metsaparandusosakonna juhataja.
2. Aivar Laud- RMK Edela regiooni juht.
3. Aive Leinpuu-RMK Edela regiooni varumisjuht.
4. Karl Ruukel-RMK Metsaparandusosakonna kavandamisspetsialist.
5. Henri Daniel Ots-AS Projekteerimisbüroo Maa ja Vesi juhatuse liige.
6. Harri Hiisjärv-AS Projekteerimisbüroo Maa ja Vesi insener.

Töökoosolekut juhatas- Karl Ruukel, protokolli koostas- Harri Hiisjärv.

**Töökoosoleku eesmärk:**

Vaadata läbi AS Projekteerimisbüroo Maa ja Vesi poolt projekteerimisel oleva Jäätme tee rekonstrueerimise projekti esialgne projektlahend, hinnata seda ja anda soovitused projektlahenduse parendamiseks. Projektlahendust tutvustas projekti autor ja projektplaan kuvati videoprojektoriga nõupidamisruumi seinale.

**Jäätme tee rekonstrueerimise projektlahenduse tutvustamine:**

Rekonstrueeritav Jäätme tee algab riigitee nr 31 Haapsalu-Laiküla km 19,117 asuvast ristumiskohast ja lõpeb kvartali HS225 eraldis 16 projekteeritud tagasipööramiskohaga, tüüp TPT-2. Jäätme tee on vajalik juurdepääsuks maatulundusmaale (riigimetsa majandamiseks).Tee asub RMK hallataval katastriüksusel 44101:001:1173, Karja tee ja riigitee kinnistul 45202:001:0530, 31 Haapsalu-Laiküla tee, paikneb kvartalil HS225. Jäätme tee eramaadel ei paikne ega piirne.

RMK Lähteülesandes on ette nähtud Jäätme tee rekonstrueerimine projekteerida vastavalt 4. järgu metsateele. Projekteeritud on kruuskatend laiusega 4,5m, paksusega 30cm (10cm kruusa fr.0/32mm pos6+20cm kruusa fr.0/63mm pos3) geotekstiilil NGS4. Mahasõidukohad teelt kv sihtidele on projekteeritud tüüp M3.

Transpordiameti 30.03.2022 nr 7.1-1/22/5792-2 kirjaga on esitatud nõuded Lääne maakonnas Lääne-Nigula vallas, Liivakülas riigitee nr 31 Haapsalu-Laiküla km 19,117 asuva ristumiskoha rekonstrueerimiseks, ette on nähtud ristumiskoht ehitada vastavalt Transpordiameti II tüüpjoonisele. Riigitee nr 31 Haapsalu-Laiküla km 13,9-22.09 taastusremondi käigus 2022.a on Jäätme teele ehitatud asfaltkattega mahasõidukoht, mis vastab Transpordiameti I tüüpjoonisele.

Jäätme teetrassil olemasolevad teekraavid 101 ja 102 suubuvad Tabra ojja. Tabra oja on riigi poolt hooldatav veejuhe, valgala pindala 38,8 km², mille piiranguvöönd on 100m. Maapinna minimaalse langu, kraavides oleva sette ja voolutakistuste tõttu on vee äravool tee maa-alalt puudulik. Teekraavides on vett 0,5...0,6m ja äravool on minimaalne.

Rekonstrueeritava tee ääres on ette nähtud olemasolevate teekraavide puhastamine ja teekraavide äravoolukraavi rekonstrueerimine, et tagada tee maa-ala kuivendamine ja teemulde ehitamiseks pinnase saamiseks. Jäätme tee lõpust, pk 4+36 on ette nähtud parempoolse teekraavi 101 settest ja puittaimestikust puhastamine ca 630m pikkuselt (kuni Tabra oja piiranguvööndini). Vasakpoolse teekraavi 102 settest ja puittaimestikust puhastamine on ette nähtud ca 420m (olemasoleva läänepoolt suubuva kraavini).

Projekteeritav tagasipööramiskoht on suunatud olemasoleva äravoolukraavi 100 muldele. Olemasolev kraav 100 on sette ja voolutakistustega ummistunud ning vee äravool puuduv. Vee äravoolu tagamiseks on projekteeritud äravoolukraavi 100 settest ja puittaimestikust puhastamine kuni Tabra oja piiranguvööndini. Kraavi mulle on projekteeritud põhjapoolsele kaldale, et oleks võimalik tagasipööramiskohalt pääs kraavi muldele.

**Otsustati:**

1. Riigitee nr 31 Haapsalu-Laiküla taastusremondi käigus 2022.a Jäätme teele ehitatud asfaltkattega mahasõidukoht, mis vastab Transpordiameti I tüüpjoonisele, on sobiv RMK metsade majandamiseks vajalike metsamasinatega liiklemiseks. RMK ei pea vajalikuks mahasõidukoha asfaltkatte ümberehitamist vastavalt Transpordiameti II tüüpjoonisele. Mahasõidukohal (riigitee kinnistul) olev betoontoru truup 50BT8KOK on korras ja rekonstrueerimist ei vaja.

2. Rekonstrueeritavale äravoolukraavile 100 projekteerida truubid (2tk), et oleks tagatud ligipääs RMK katastriüksustele 45202:001:0248 ja 45202:001:0227. Kraavi muldel liiklemiseks projekteerida truubid (2 tk) põhjapoolt suubuvatele kraavidele.

Lisa: Jäätme tee projektplaan.

Koosoleku juhataja Karl Ruukel

Protokolli koostaja Harri Hiisjärv

(protokoll allkirjastatud digitaalselt)